পটিয়া পৌরসভা

**পটিয়া পৌরসভা** বাংলাদেশের চট্টগ্রাম জেলার একটি পৌরসভা।

## আয়তন
পটিয়া পৌরসভার আয়তন ১০.৩৬ বর্গ কিলোমিটার।

## জনসংখ্যার উপাত্ত
২০১১ সালের আদমশুমারি অনুযায়ী পটিয়া পৌরসভার মোট জনসংখ্যা ৫৫,৩২৩ জন। এর মধ্যে পুরুষ ২৯,১৯১ জন এবং মহিলা ২৬,১৩২ জন। মোট পরিবার ১০,৬১৩টি। এই পৌরসভার জনসংখ্যা বৃদ্ধির হার ২.১২। ওয়ার্ডভিত্তিক এ পৌরসভার জনসংখ্যা নিচে উল্লেখ করা হল:

## অবস্থান ও সীমানা
পটিয়া উপজেলার মধ্যভাগে পটিয়া পৌরসভার অবস্থান। চট্টগ্রাম জেলা সদর থেকে এ পৌরসভার দূরত্ব প্রায় ২২ কিলোমিটার। এ পৌরসভার পূর্বে হাইদগাঁও ইউনিয়ন; উত্তরে কেলিশহর ইউনিয়ন, দক্ষিণ ভূর্ষি ইউনিয়ন ও জঙ্গলখাইন ইউনিয়ন; পশ্চিমে জঙ্গলখাইন ইউনিয়ন এবং দক্ষিণে ভাটিখাইন ইউনিয়ন ও কচুয়াই ইউনিয়ন অবস্থিত।

## প্রশাসনিক এলাকা
thumb|পটিয়া পৌরসভার মহল্লা জিওকোড ম্যাপ

মোট নয়টি ওয়ার্ড নিয়ে ১৯৯০ সালের ৯ এপ্রিল পটিয়া পৌরসভা গঠিত হয়। এটি একটি *ক* শ্রেণীর পৌরসভা। এ পৌরসভার প্রশাসনিক কার্যক্রম পটিয়া থানার আওতাধীন। এটি জাতীয় সংসদের ২৮৯নং নির্বাচনী এলাকা চট্টগ্রাম-১২ এর অংশ।

### পৌর পরিষদ

## শিক্ষা ব্যবস্থা
২০১১ সালের আদমশুমারি অনুযায়ী পটিয়া পৌরসভার সাক্ষরতার হার ৬৪.৩%। এখানে ১টি সরকারি কলেজ, ১টি কামিল মাদ্রাসা, ১টি আইন কলেজ, ১টি ডিগ্রী কলেজ, ১টি উচ্চ মাধ্যমিক কলেজ, ১টি কওমী মাদ্রাসা, ২টি দাখিল মাদ্রাসা, ৬টি মাধ্যমিক বিদ্যালয়, ১০টি প্রাথমিক বিদ্যালয়, ১টি পিটিআই পরীক্ষণ বিদ্যালয় ও ১৪টি কিন্ডারগার্টেন রয়েছে।

### শিক্ষা প্রতিষ্ঠান
;কলেজ
* পটিয়া সরকারি কলেজ
* পটিয়া আইন কলেজ
* খলিলুর রহমান মহিলা কলেজ
* পটিয়া সেন্ট্রাল কলেজ

;মাদ্রাসা
* শাহচান্দ আউলিয়া কামিল মাদ্রাসা
* আল জামিয়া আল ইসলামিয়া পটিয়া
* পটিয়া আমিরুল আউলিয়া সুন্নিয়া দাখিল মাদ্রাসা
* শেয়ানপাড়া হাজী খালেক আমিরিয়া দাখিল মাদ্রাসা

;মাধ্যমিক বিদ্যালয়
* আবদুর রহমান সরকারি বালিকা উচ্চ বিদ্যালয়
* আবদুস সোবহান রাহাত আলী উচ্চ বিদ্যালয়
* খলিলুর রহমান বালিকা উচ্চ বিদ্যালয়
* পটিয়া আদর্শ উচ্চ বিদ্যালয়
* শাহ আমির উচ্চ বিদ্যালয়
* বাহুলী উচ্চ বিদ্যালয়

;প্রাথমিক বিদ্যালয়
* আল্লাই ওষাড়া সরকারি প্রাথমিক বিদ্যালয়
* উত্তর গোবিন্দারখীল সরকারি প্রাথমিক বিদ্যালয়
* গুয়াদণ্ডী রহমানিয়া সরকারি প্রাথমিক বিদ্যালয়
* দক্ষিণ গোবিন্দারখীল সরকারি প্রাথমিক বিদ্যালয়
* পটিয়া পিটিআই সংলগ্ন পরীক্ষণ বিদ্যালয়
* পশ্চিম পটিয়া সরকারি প্রাথমিক বিদ্যালয়
* পাইকপাড়া সরকারি প্রাথমিক বিদ্যালয়
* বাহুলী সরকারি প্রাথমিক বিদ্যালয়
* মোহছেনা আদর্শ সরকারি প্রাথমিক বিদ্যালয়
* শশাংকমালা সরকারি প্রাথমিক বিদ্যালয়
* সুচক্রদণ্ডী সরকারি প্রাথমিক বিদ্যালয়

## যোগাযোগ ব্যবস্থা
পটিয়া পৌরসভায় যোগাযোগের প্রধান সড়ক চট্টগ্রাম-কক্সবাজার মহাসড়ক। সব ধরনের যানবাহনে যোগাযোগ করা যায়। এছাড়া রেলপথেও যোগাযোগ করা যায়।

## দর্শনীয় স্থান
* হযরত শাহচান্দ আউলিয়া (রহঃ)'র মাজার শরীফ 
* শ্রীমতি খাল

## স্বাস্থ্য
পটিয়া পৌরসভায় ২টি সরকারি ও ৩টি বেসরকারি ক্লিনিক রয়েছে।

## ধর্মীয় উপাসনালয়
পটিয়া পৌরসভায় ৬৫টি মসজিদ, ১৫টি মন্দির, ১টি বিহার ও ১টি গীর্জা রয়েছে।

## উল্লেখযোগ্য ব্যক্তি
* সৈয়দ আমিরুজ্জমান শাহ &ndash;– সুফি সাধক।
* আলহাজ্ব সাইফুল আলম &ndash;– বিশিষ্ট ব্যাবসায়ী এবং সমাজসেবক।
* অন্নদাচরণ খাস্তগীর &ndash;– চিকিৎসক, সমাজসংস্কারক ও গবেষণামূলক প্রবন্ধকার।
* আবদুল করিম সাহিত্যবিশারদ &ndash;– সাহিত্যিক।
* আহমদ কায়কাউস &ndash;– প্রধানমন্ত্রীর মুখ্য সচিব।
* আহমদ শরীফ &ndash;– ভাষাবিদ ও লেখক।
* উকিল রায়হান আলী &ndash;– আইনজীবী।
* দুদু মিয়া &ndash;– বীর প্রতীক খেতাব প্রাপ্ত বীর মুক্তিযোদ্ধা।
* মোহাম্মদ ফজলুল করীম &ndash;– আইনবিদ।
* ছৈয়দ নুরুল হক শাহ &ndash;– সুফি সাধক।
* সৈয়দ ইলিয়াছ শাহ &ndash;– সুফি সাধক।
* ফারুক মোহাম্মদ সিদ্দীকি -- সাবেক কন্ট্রোলার জেনারেল অব একাউন্টস।

## জনপ্রতিনিধি
* বর্তমান পৌর মেয়র: আইয়ুব বাবুল

## আরও দেখুন
* পটিয়া উপজেলা
* পটিয়া থানা
* চট্টগ্রাম জেলা

## তথ্যসূত্র

* স্থানীয় সরকার মন্ত্রণালয়ের ওয়েসাইটে পৌরসভা সমূহের তালিকা 

## বহিঃসংযোগ

বিষয়শ্রেণী:চট্টগ্রাম জেলার পৌরসভা
বিষয়শ্রেণী:পটিয়া উপজেলা